Alle børns største drøm: Du gætter aldrig, hvad forældre holdt skjult for deres søn i fire år
Nyheder Skrevet af Ronja Ryde | 14.08.14 | 17:45
På sin blog underskriver Sarah sig som en hjemmegående mor fra Californien.
Ud over alt det mere traditionelle huslige, bruger mor-bloggeren meget tid på at være kreativ: Hun bygger, skaber, syr, quilter og bager. Hendes seneste projekt var en helt fantastisk gave til sønnen, som på bloggen går under navnet “The Boy” (“Drengen, red.”)
Da Sarah og hendes mand købte hus for to år siden, var “Drengen” kun to år gammel. Værelset, som skulle blive hans, var forbundet med et opbevaringsrum på øverste etage. Taget i rummet er meget spidst, så det former et lille, trekantet rum, med en meget lille dør.
Rummet var i dårlig stand, med et grimt linoleumsgulv og synligt rockwool. Slet ikke egnet til børn, skriver Sarah.
LÆS OGSÅ: 50 ting mødre savner ved tiden, før de fik børn
Men allerede dengang fik hun den idé, at det kunne blive til en helt fantastisk overraskelse til Drengen, når han var en smule ældre.
Så de holdt rummet skjult for sønnen de næste to år. Mens han var i skole, fik de en tømrer til at arbejde på at gøre opbevaringsrummet i stand. Og når Drengen var hjemme, skjulte de den lille dør bag en kommode.
Da dagen indtraf, hvor han fyldte fire år, var det tid til at afsløre den store hemmelighed - og det var selvsagt en kæmpestor succes. Sarah arrangerede det som en skattejagt, og lod Drengen løse spor, indtil han fandt gaven. Den sidste opgave var at skubbe kommoden væk. Se her, hvordan dialogen mellem mor og søn forløb, da Drengen fandt den lille dør:
Sarah: “Hvad synes du, vi skal gøre?”
Drengen: “Kigge ind.”
Sarah: “Hvad tror du, der er derinde?”
Drengen: “Der er en skat derinde”
Han gik ind i rummet med store øjne, og spurgte, “hvor er min fødselsdagsgave?”
Sarah: “Du er inde i din fødselsdagsgave.”
Drengen: “Hvad er det?”
Sarah: “Et helt kammer.”
Drengen: “Et skatkammer!”
Se de imponerende før- og efterbilleder af Drengens nye skatkammer, her: